21 h BER6SOE. 



Appendices ventrales prioris paris e margine priore et inferiore abdo- 

 minis exeunt. Pars interior porrecta, tumida, obclavata, sensim graci- 

 lescens in tuberculum desinens, ex quo processus digitiformis retrorsum 

 emittitur angulum acutum cum parte interiore efficiens. 



Appendices ventrales secundi paris a prioribus tuberculo triangulari, 

 leviter inflato, medio sulcato, discrepant. Pars interior perbrevis, crassa, 

 ramos très digitiformes emittens, ex quibus médius bifurcatus. Ramus 

 intimus semper brevissimus ; medii radix modo longior modo brevior, 

 rursus in duos ramos, quorum exterior interiore semper longior est, fin- 

 ditur ; ramus extimus semper indivisus, rudiusculus, apice subtumido. 



Pars posterior abdominis cylindrica, prioris longitudinem fere aequans, 

 sed hac multo angustior, e quatuor constat segmentis, tribus prioribus 

 distinctis, quarto injunioribus aparté ventrali tantum distincto, inadul- 

 tis cum annulo genitali plane conflato. Segmenta tria priora subconvexa, 

 marginibus prioribus et posterioribus pêne rectis, latitudine longitudi- 

 nem triplo fere superante. Segmentum primum in lateribus appendice 

 breviori, terete, deorsum curvata instructum ; tertium duabus similibus, 

 quarum superior inferiorem longitudine vix aequat, praeditum ; segmen- 

 tum secundum quartumque appendicibus carent. 



Cauda teres ex annulis octo, distinctissimis, subconvexis, latitudine 

 apicem versus decrescentibus, constat. Latera armuli primi, tertii, quin- 

 tique appendicem teretem, deorsum curvatam, basi subtumidam, 

 deinde apicem versus gracilescentem, supra gerentia ; pars dorsalis an- 

 nuli septimi appendicem brevem, obcordatam, post in stylum obtusum 

 exientem, gerens. Partes ventrales annub tertii, quinti, septimi octavique 

 singulae singulis paribus appendicum instructae. Tria paria prima forma 

 simillima, basi subtumida, deinde apicem versus gracilescentia, extror- 

 sum et nonnihil retrorsum curvata. Quartum in lobos très obtusos 

 divisum, priorem extrorsum, médium sursum, posteriorem retrorsum 

 di rectum. 



Annulus genitalis (segmentum primum caudae) in individuis adultis 

 paulo major, sed forma a caeteris non diversus. Appendices ejus caeteris 

 appendicibus lateralibus paulo longiores formaque singulari, vestigio 

 bifurcationis in parte inferiore et exteriore ita apparente, ut tuberculum 

 efficiatur. 



Os transversum, ne rudimentis quidem instrumentorum cibariorum 

 praeditum, post margine efflata circumdatum, in parte inferiore secundi 

 annuli ceplialothoracis situm. 



Anus rima longitudinali apicem annuli octavi caudae perforât. Latera 

 ejus margine subtumida eircumdata. In exemplaribus nonnullis anus in 

 formam coni leviter protrusus. 



Oripcia genitalia indistincta, minima, cutem rima lineari perforantia, 



